Slovenska kronika, 10.1.2017


Naslov: V Dobovi upajo, da bo begunski center res odstranjen

Napoved za voditelja:
Skozi Dobovo je v času begunske krize v našo državo vstopilo skoraj pol milijona migrantov. Tamkajšnji registrsko sprejemni center tako vse od začetka preteklega leta sameva. Ko pa je vlada načrtovala njegovo spremembo v namestitveni center, so se septembra lani v Dobovi uprli in zahtevali, da se ta center v roku pol leta odstrani. To se še ni zgodilo, saj je vlada konec leta sprejela sklep, da ta center deluje še do 1. junija letos. Zato so Dobovčani konec preteklega leta ponovno naslovili protestno pismo na vlado. In v teh dneh jim je ta tudi odgovorila. 
H1: V Dobovi vztrajajo pri odstranitvi begunskega centra
H2: Vlada jim zagotavlja, da bo dane obljube izpolnila

H3: Najem šotorov, grelcev in druge opreme ni poceni

T- Iz Dobove GORAN ROVAN /

X- Snemalec in montažer Miloš Šantek /

V Dobovi so z odgovorom vlade, ki ga je poslal državni sekretar Boštjan Šefic, zadovoljni, saj bo ta, kot obljublja, spoštovala dane obljube krajanom, da se sprejemni center, ki že deset mesecev sameva, odstrani.
T- MIHAEL BORANIČ /
X- predsednik krajevne skupnosti Dobova /

»Z dopisa in odgovora, ki smo ga prejeli, je razvidno, da vlada resno je sprejela našo zahtevo, našo pobudo z meseca septembra leta 2016 in pričakujemo, da bo mesec marec tisti, da se naj bi ta sprejemno registracijski center tudi spraznu.«
Sprejemni center je zdaj seveda prazen. Šotori in druga oprema so varovani, v teh dneh so jih zaradi novozapadlega snega tudi ogrevali, tako da je z njim povezanih precej stroškov.
T- MIHAEL BORANIČ /
X- predsednik krajevne skupnosti Dobova /

»Mi ne poznamo krajevna skupnost kaki so stroški. Verjamemo pa, da niso mali stroški in v tem času, ki ga imamo, v kriznem času, bi bilo bolj smotrno sredstva uporabit za kakšne druge namene, kot pa trenutno to. Kajti, ne verjamem, da bojo več te ljudje prihajal v takšni obliko kot so prihajal v letu 15 in 16.«

V Dobovi so prepričani, da organiziranih prihodov beguncev z vlaki, kot smo jim bili priča pred letom dni, ne bo več. Zato tudi želijo, da se z bodečo žico obdani begunski center čim prej odstrani.

